આ રેસ્ટોરાં આપે છે ચાર્જર, વાઈ-ફાઈ અને ડોક્યુમેન્ટ પ્રિન્ટિગની સુવિધા, કોઈ એક્સટ્રા ચાર્જ નહીં | Special Story On Restaurant Service In Delhi - Travel | I Am Gujarat
Gujarati News Travel આ રેસ્ટોરાં આપે છે ચાર્જર, વાઈ-ફાઈ અને ડોક્યુમેન્ટ પ્રિન્ટિગની સુવિધા, કોઈ એક્સટ્રા...
આ રેસ્ટોરાં આપે છે ચાર્જર, વાઈ-ફાઈ અને ડોક્યુમેન્ટ પ્રિન્ટિગની સુવિધા, કોઈ એક્સટ્રા ચાર્જ નહીં
Published: Feb 08, 2019 23:18 pm IST
1/6આપી રહ્યા છે આ પ્રકારની સર્વિસ
રેસ્ટોરાંના માલિકો પોતાના ગ્રાહકોને આકર્ષવા માટે એક યા બીજી રીતે કોઈને કોઈ આઈડિયા અપવનાવતા હોય છે. ક્યારેક ફૂડમાં તો ક્યારેક સર્વિસમાં ફેરફાર કરીને તે પોતાના ગ્રાહકોને આકર્ષે છે. દિલ્હીની રેસ્ટોરાં છેલ્લા કેટલાક દિવસોથી ક્રિએટીવિટી સાથે કસ્ટમર્સને આકર્ષી રહી છે. વધતી જતી ઠંડીને ધ્યાને લીને ગ્રાહકોને ટેબલ પર જ સ્ટોલ આપવમાં આવે છે. આ ઉપરાંત ગ્રાહકો બસની જેમ સીટને પુશબેક કરીને થોડો આરામ પણ કરી શકે છે.
2/6ટેબલ પર મળશે ફૂડ સિવાયની આ વસ્તુ
જ્યારે કોઈ ગ્રાહક આ રેસ્ટોરાંની મુલાકાત લે છે ત્યારે તેને ટેબલ પર જ ફોનનું ચાર્જર, ચાર્જિગ પોઈન્ટ અને ફ્રી વાઈ-ફાઈની સુવિધા આપવામાં આવે છે. એટલે મોબાઈલ ચાર્જ થવાની સાથે વાઈ-ફાઈથી ઈન્ટરનેટનો પણ આનંદ માણી શકાય છે. આ સિવાય ટેબલ પર સેટ થઈ ગયા બાદ પણ વેઈટરને બોલાવવા કંઈ કરવાનું નથી હોતું બસ એક બટન દબાવવાથી વેઈટર ટેબલ પર હાજર થઈ જાય છે.
3/6શાલની પણ ઓફર
શિયાળા દરમિયાન શાલની પણ ઓફર કરે છે. આ રેસ્ટોરાં સાથે જાડાયેલા વરૂણે પુરી જણાવ્યું હતું કે, અમે સતત કંઈક નવું કરવાનું વિચારી રહ્યા હતા. જેથી કરીને ગ્રાહક અમારી આ સર્વિસને કાયમ માટે યાદ રાખે. શિયાળામાં આપવામાં આવતી સ્ટોલની સાથે લોકોના સ્વાસ્થ્યનું પણ ખાસ ધ્યાન રાખવામાં આવે છે. કોઈ ગ્રાહકે વાપરેલી કોઈ શાલ બીજાને આપવામાં આવતી નથી.
4/6ચાય સાથે વાઈ-ફાઈ
દરરોજ શાલને ડ્રાયક્લિન માટે આપવમાં આવે છે ત્યાર બાદ જ તે ગ્રાહકોને આપવામાં આવે છે. આમ તો રેસ્ટોરાં ફ્રી વાઈ-ફાઈની સુવિધા આપવામાં આવે છે પણ ગ્રાહકોને ટેબલ પર જ ફોન ચાર્જર અને ચાર્જિગ પોઈન્ટ આપવામાં આવ્યા છે. અન્ય એક રેસ્ટોરાંના માલિક કહે છે કે, આજે સોશિયલ મીડિયાનો યુગ છે. દરેક વ્યક્તિ પોતાના સોશિયલ મીડિયા પર પોસ્ટ કરવા માગે છે. તેથી રેસ્ટોરાંમાં હાઈ સ્પીડ બ્રોન્ડબેન્ડ સુવિધા આપવામાં આવી છે. માત્ર વાઈ-ફાઈ જ નહીં મોબાઈલમાં બેટરી હોવી પણ એટલી જ જરૂરી છે તેથી ચાર્જિગ પોઈન્ટ અને ચાર્જર આપવામાં આવે છે. આ જોઈને બીજા કેટલાક રેસ્ટોરાંવાળા પણ આવી સર્વિસ પર ફોક્સ કરી રહ્યા છે.
5/6સોશિયલ મીડિયા પર ચેકઈન અને વેઈટર ઈન
વરૂણ પુરીએ કહ્યું કે, એક વખત રેસ્ટોરાંમાં જ્યાં સુધીમાં ગ્રાહક પોતાના સોશિયલ મીડિયામાં ચેકઈન કરે ત્યાં સુધી વેઈટર તેની પાસે પહોંચી જાય છે. ટૂંકમાં થોડા જ સમયમાં સર્વિસ શરૂ થઈ જાય છે. મેનું આપતા પહેલા જ અમે આવી બીજી કેટલીક સર્વિસ વિશે ગ્રાહકને જણાવીએ છીએ. ત્યાર બાદ મેનું આપીએ છીએ. ટેબલ પર જ વેઈટર કોલિંગ બટન આપવામાં આવ્યું છે. જે પ્રેસ કરતા જ વેઈટર આવી જાય છે. એમાં પણ ચાર વિકલ્પ આપવામાં આવ્યા છે. એક બિલ માટે, બીજું કોઈ પણ ડ્રિંક માટે, ત્રીજું વેઈટર માટે અને ચોથું કોલને કેન્સલ કરવા માટે.
6/6ડોક્યમેન્ટ પણ પ્રિન્ટ કરી શકાય
જે બટન પ્રેસ કરવામાં આવે તે ટેબલનું ઈન્ડિકેશન મળી જાય છે. આ સિવાય કોઈ ગ્રાહક અહીં બેસીને ટિકિટ બુક કરાવે તો પણ અહીંથી પ્રિન્ટ કાઢી આપવામાં આવે છે. આ સિવાય કોઈ બીજા દસ્તાવેજ માટે પ્રિન્ટ આપવામાં આવે તો પણ તે આપવામાં આવે છે.